༄༅། །རྒྱུད་ཀྱི་རྒྱལ་པོ་དཔལ་ཀྱེ་རྡོ་རྗེའི་རྒྱ་ཆེར་འགྲེལ་པ་ཉི་མའི་འོད་ཟེར་ཞེས་བྱ་བ་བཞུགས་སོ།།

ཀྱེ་རྡོར་ཆོས་སྐོར་
আ
།ཨོཾ་སྭ་སྟི་སིདྡྷ། རྒྱུད་ཀྱི་རྒྱལ་པོ་དཔལ་ཀྱེ་རྡོ་
དམིགས་པ་མེད་པའི་ཐུགས་རྗེ་ཆེན་པོ་ཅན་མཁྱེན་རབ་ཀྱི་དབང་ཕྱུག་དམ་པ་
ལོ། །ནམ་མཁའི་ཁམས་ལྟར་ཆོས་ཀུན་གདོད་ནས་སྟོང་པར་ཉིད་ཀྱིས་ཐུགས་
སྟོན་པ། །སྲིད་ཞིའི་མཐའ་སྤངས་མི་འགྱུར་བདེ་ཆེན་ལྷན་ཅིག་སྐྱེས་པ་རབ་
གདོད་མའི་མགོན་པོ་རྒྱལ་བ་རྡོ་རྗེ་འཆང་།
རྗེའི་རྒྱ་ཆེར་འགྲེལ་པ་ཉི་མའི་འོད་ཟེར་ཞེས་བྱ་བ། རྗེ་བཙུན་རིན་པོ་ཆེ་
རྣམས་དང༌། བཅོམ་ལྡན་འདས་དཔལ་ཀྱེ་རྡོ་རྗེ་ལ་གུས་པས་ཕྱག་འཚལ་
ཆུད་ཀྱང་། །དམིགས་མེད་ཐུགས་རྗེས་སྒྱུ་མ་ལྟ་བུའི་འགྲོ་ལ་ཡང་དག་ལམ་
བརྙེས་པའི། །རྒྱུད་དོན་གསལ་མཛད་རྗེ་བཙུན་བླ་མའི་ཞབས་ལ་རྟག་པར་ཕྱག་
2

གཉིས་
གསང་ཆེན་བསྟན་པའི་མངའ་བདག་ཨེ་ཝཾ་པ།
།འཚལ་ལོ། །གང་གིས་ཁྲོ་བ་རྩད་ནས་སྤངས་ཀྱང་ཁྲོ་ཆགས་ཟབ་མོའི་སྐུར་སྟོན་ཞིང་། །སྒྲ་དང་ངག་ཚིག་རྣམ་པར་སྤངས་ཀྱང་བཞད་སོགས་
གསུང་གི་ཉམས་དང་ལྡན། །འགྱུར་བའི་བདེ་བ་སྣ་ཚོགས་སྤངས་ཀྱང་ཐུགས་ནི་མི་འགྱུར་བདེས་གང་བའི། །སྟོང་དང་སྙིང་རྗེ་དབྱེར་མེད་ཁྱབ་བདག་ཀྱེ་ཡི་རྡོ་རྗེས་བདག་
སྐྱོངས་ཤིག །གང་སྐུ་ཕུན་ཚོགས་དམར་སེར་མཛེས་པ་ཉིན་བྱེད་འཆར་ཁའི་འོད་ཀྱི་དྲྭ་བས་གཡོགས་པ་བཞིན། །འཛུམ་པའི་ཞལ་ལ་མཐོན་མཐིང་སྤྱན་སྤྲས་རབ་ཏུ་རྒྱས་པའི་
འོ་མའི་མཚོ་ལས་ཨུཏྤལ་བཞིན། །ཕྱག་གཉིས་ཨུཏྤལ་སྔོན་པོས་ཉེར་མཛེས་མ་ལ་ཡ་ཚལ་ཙནྡན་ལྗོན་པ་སྔོ་འཁྲུངས་བཞིན། །དེ་འདྲ་གང་གི་ཞབས་པད་སྤྱི་བོས་ཉིན་བཞིན་
བདུད་བཞི་དགྲ་ལས་རྣམ་རྒྱལ་ཀྱེ་རྡོ་རྗེ།
3

ཀྱེ་རྡོར་ཆོས་སྐོར་
རྟག་བསྟེན་པདྨའི་ཚལ་དུ་བུང་བ་བཞིན། །དེ་གཅིག་མ་ལགས་སྦྱིན་པ་ཀུ་ཤའི་སྟན་ལ་རབ་གནས་ཚུལ་ཁྲིམས་ཨེ་ན་ཡ་ཡི་པགས་པ་གྱོན། །བཟོད་པའི་ཚངས་སྐུད་སེ་རལ་ལེགས་བཅིངས་རབ་ཏུ་བརྩོན་པའི་ཐལ་བས་ལུས་ཀུན་
བྱུགས་གྱུར་ཅིང་། །བསམ་གཏན་རལ་པའི་ཐོར་ཚུགས་ཀྱིས་བརྒྱན་ཤེས་རབ་མིག་ལྡན་རྣམ་བཤད་མཛད་པའི་དྲང་སྲོང་མཆོག །འཕགས་པའི་ཡུལ་དུ་སྔོན་བྱུང་རྣམས་ལའང་དང་བའི་ཡིད་ཀྱིས་བདག་ནི་རྟག་ཏུ་ཕྱག་འཚལ་
ལོ། །གང་ཞིག་ལེགས་པར་བཤད་པའི་རྡོ་རྗེ་ཡིས། །ལྟ་ངན་རི་བོ་རྣམ་པར་འཇིག་མཛད་ཅིང་། །ཐུགས་རྗེའི་ཟེར་གྱིས་ཉེས་པའི་ཚང་ཚིང་སྲེག །ཡོངས་འཛིན་བཤེས་གཉེན་རྣམས་ལའང་གུས་བཏུད་ནས། །ཟབ་ཅིང་རྒྱ་ཆེ་
འབུམ་ཕྲག་ལྔ་པ་ལས། །ལེགས་བཏུས་གཞུང་དོན་ཟེའུ་འབྲུའི་ཕྲེང་ལྡན་པ། །རྣམ་འགྲེལ་ཉིན་མོར་བྱེད་པས་གསལ་བྱས་ནས། །དོན་གཉེར་སྐྱེ་བོའི་ཚོགས་ལ་ལེགས་སྟོན་གྱི། །སྡང་དང་རྨོངས་པའི་རབ་རིབ་རྣམ་སྤངས་
ཤིང་། །གཟུར་གནས་དོན་གཉེར་བློ་གྲོས་མིག་ལྡན་པའི། །སྐལ་ལྡན་སྐྱེ་བོ་རྐང་དྲུག་ལྡན་པའི་ཚོགས། །ལེགས་བཤད་སྦྲང་རྩིའི་རོ་ལ་རོལ་བར་མཛོད། །རྡོ་རྗེ་འཆང་དབང་དབྱེར་མེད་བླ་མ་ཡི། །གསུང་ལས་ལྷག་པར་བདག་
ལ་ཅི་བྱར་ཡོད། །འོན་ཀྱང་བླ་མའི་ཞབས་པད་མ་བསྟེན་ཞིང་། །དམ་པའི་གསུང་གི་བདུད་རྩི་མ་མྱངས་པར། །གླེགས་བམ་ཙམ་གྱིས་རྡོ་རྗེའི་ཚིག་གི་དོན། །ཤེས་འདོད་རང་དགར་འཇུག་པ་དགག་པའི་ཕྱིར། །ཚིག་དོན་ཅུང་
4

།ཟད་སྦས་པར་གྱུར་པ་རྣམས། །བརྩེ་བའི་བློ་ཡིས་རབ་ཏུ་གསལ་བྱས་ཤིང༌། །སྣ་ཚོགས་མདོ་རྒྱུད་དེ་འགྲེལ་འགྲེལ་བཤད་དང༌། །མཁས་གྲུབ་རྣམས་ཀྱི་གདམས་པ་ལ་བརྟེན་ནས། །རྗེ་བཙུན་བླ་
མའི་གསུང་དང་མི་འགལ་བར། །རྣམ་བཤད་ཉི་མའི་འོད་ཟེར་བདག་གིས་དབྱེ། །དེ་ལ་འདིར་དོན་རྣམ་པ་གཉིས་ཀྱིས་རྟོགས་པར་བྱ་བ་ཡིན་པ་ལས། དང་པོ་གང་གིས་གཏན་ལ་འབེབས་པར་བྱེད་པ་སྤྱིའི་དོན་ནི་རྣལ་འབྱོར་གྱི་
དབང་ཕྱུག་བིརླ་པའི་དགོངས་པས་རྒྱུད་སྡེ་གང་འཆད་ཀྱང་། སྔོན་དུ་རྒྱུད་སྡེ་སྤྱིའི་རྣམ་པར་གཞག་པ་དང༌། རྒྱུད་ཀྱི་མཚན་གྱི་དོན་དང་། རྒྱུད་འཆད་ཐབས་ཀྱི་མན་ངག་དང་། རྒྱུད་དེ་ཉམས་སུ་བླང་བའི་ཐབས་མངོན་པར་
4རྟོགས་པ་དང་བཞི་ལེགས་པར་རྟོགས་ནས་འཇུག་པ་ཡིན་ནའང་། དང་པོ་ལ། རྒྱས་པ་ནི་ལོགས་སུ་ཤེས་པར་བྱ་ལ། འདིར་ཅུང་ཟད་ཙམ་བརྗོད་ན། ཁྱད་པར་དུ་འཕགས་ཚུལ། རྒྱུད་སྡེའི་དབྱེ་བ།
གྲངས་དང་ངེས་ཚིག དེ་ཐམས་ཅད་གཉིས་སུ་བསྡུ་བ། རྒྱུད་སྡེའི་ཚད་བསྟན་པ་དང་དྲུག་གི། དང་པོ་ནི། སློབ་དཔོན་ཛྙཱ་ན་ཤྲཱིས། གསང་སྔགས་ཀྱི་ཐེག་པ་འདི་ཕ་རོལ་ཏུ་ཕྱིན་པའི་ཐེག་པ་ཆེན་པོ་དབུ་མ་ལས་ཀྱང་ཁྱད་པར་ཅི་
ཡོད་པ་བསྟན་ཏེ། དམིགས་པ་བླ་ན་མེད་པ་ལ་དམིགས་པའི་ཐབས་དང་། སྒྲུབ་པ་བླ་ན་མེད་པ་དང་། ཡེ་ཤེས་བླ་ན་མེད་པ་དང་། བརྩོན་འགྲུས་བླ་ན་མེད་པ་དང་། གདུལ་བྱ་མ་ལུས་པ་འཛིན་པར་ནུས་པ་དང་། ཉོན་མོངས་པ་
5

བྱིན་གྱིས་རློབ་པ་དང་། བྱིན་གྱིས་རློབ་པར་མྱུར་བ་དང་། མྱུར་དུ་འབྱུང་བ་དང༌། ཉོན་མོངས་པ་སྤོང་བ་དང༌། བསམ་པ་བླ་ན་མེད་པ་དང་། སྤྱོད་པ་བླ་ན་མེད་པའི་ཐབས་མཁས་པ་སྟེ། དེ་ལྟར་ཐབས་མཁས་པ་ཉིད་རྣམ་པ་
བཅུ་གཅིག་གིས་ཁྱད་པར་དུ་འཕགས་སོ་ཞེས་གསུངས་ཏེ། དེའི་དོན་དམིགས་པ་བླ་ན་མེད་པ་ནི། ལམ་དེར་ཤེར་ཕྱིན་དང་སྡོང་པོ་བཀོད་པ་ལ་སོགས་པ་ལ་དམིགས་ལ། འདིར་དེ་དག་ཏུ་མ་གྲགས་པའི་དགྱེས་རྡོར་འབུམ་
ལྔ། དགྲ་ནག་འབུམ་ཉི་ཁྲི་ལྔ་སྟོང་། ནམ་མཉམ་འབུམ་པ་ལ་སོགས་པ་ཐུན་མོང་མིན་པ་ལ་དམིགས་པའི་ཕྱིར་རོ། །སྒྲུབ་པ་བླ་མེད་ནི། ལམ་དེར་ལུས་ཀྱི་བཀོད་པ་ཐོབ་ནས་མངོན་སུམ་མིན་པའི་དོན་ནུས་ལ། འདིར་དེ་མ་ཐོབ་
ཀྱང་ཏིང་ངེ་འཛིན་ཐོབ་པས་དེ་ནུས་པའོ། །ཡེ་ཤེས་བླ་མེད་ནི། སེམས་གནས་པའི་ཏིང་ངེ་འཛིན་ཁྱད་པར་ཅན་ལ་བརྟེན་ནས། རྒྱུ་ངོ་བོ་ལས་དག་ལ་ཡེ་ཤེས་ཀྱི་རྒྱུར་མྱུར་བ་ཉིད་དོ། །བརྩོན་འགྲུས་བླ་མེད་ནི། དམ་ཚིག་གི་དབང་
གིས་བརྩོན་འགྲུས་ཆེན་པོ་རང་དབང་མེད་པར་རྩོམ་པས་སོ། །གདུལ་བྱ་འཛིན་ནུས་ནི། མཚམས་མེད་བྱས་པ་སོགས་ཐེག་པ་གཞན་གྱིས་སྤངས་པ་རྣམས་འདིར་འགྲུབ་པར་གནང་བས་སོ། །ཉོན་མོངས་བྱིན་གྱིས་རློབ་པ་ནི། ལྷ་
མཆོད་པའི་རང་བཞིན་དང་། བདེ་བ་ལ་བརྟེན་པའི་རྫོགས་པའི་རིམ་པའོ། །བྱིན་རླབས་མྱུར་བ་ནི། ལམ་དེར། དེ་བཞིན་གཤེགས་པས་དབང་བསྐུར་བ། །ས་ལ་ཞུགས་ནས་འཐོབ་པར་འགྱུར། །ཞེས་གསུངས་ལ། འདིར་
6
ཀྱེ་རྡོར་ཆོས་སྐོར་

།ཐབས་མཁས་པ་ལ་བརྟེན་ནས་ད་ལྟ་ཉིད་ནས་དེ་བཞིན་གཤེགས་པས་དབང་བསྐུར་ཞིང་བྱིན་གྱིས་རློབ་པས་སོ། །མྱུར་དུ་འབྱུང་བ་ནི། དེར་གྲངས་མེད་གསུམ་ལ་སོགས་པས་འཚང་རྒྱ་ལ། འདིར་ཚེ་
གཅིག་དང་སྐྱེ་བ་བདུན་དང་སྐྱེ་བ་བཅུ་དྲུག་ནས་འཚང་རྒྱ་བས་སོ། །ཉོན་མོངས་སྤོང་བ་ནི། ཁ་དོག་དང་དབྱིབས་ཀྱི་དམ་ཚིག་དང་། ཐམས་ཅད་ཡུལ་ཁྱད་པར་ཅན་དུ་བྱས་པས་ཉོན་མོངས་པ་རང་བཞིན་གྱིས་སྤོང་བས་
སོ། །བསམ་པ་བླ་མེད་ནི། སྐུ་གསུང་ཐུགས་ལ་སྦྱར་བ་སྟེ། སྐུ་ལ་སྦྱར་བས་ཡོན་ཏན་བཞི་བསྐྱེད་དེ། ཐ་མལ་གྱི་བག་ཆགས་མྱུར་དུ་ལྡོག ལས་ཀྱི་རྣམ་སྨིན་མྱུར་དུ་ལྡོག བསོད་ནམས་ཀྱི་ཚོགས་བསྐྱེད། ཆོས་བདག་མེད་
*ལ་རང་བཞིན་གྱིས་འཇུག་པའོ། །དང་པོ་ནི། ཐ་མལ་གྱི་རྟོག་པ་ལྡོག་སྟེ་སངས་རྒྱས་ཀྱི་སྐུ་ལ་གནས་པས་ཐོག་མ་མེད་པའི་དུས་ཅན་གྱི་ལུས། མིང་། རིགས་སོགས་སུ་འཛིན་པའི་རྟོག་པ་མྱུར་དུ་ལྡོག་པའོ། །གཉིས་པ་
ནི། ལྷའི་སྐུ་དེ་ཞི་ལྷག་ཟུང་འབྲེལ་གྱི་ལམ་མཆོག་ཡིན་པས་ཏིང་ངེ་འཛིན་དེ་ཐོབ་ན་སྔོན་གྱི་ལས་འབྲས་མྱུར་དུ་ལྡོག་སྟེ། རྣམ་སྣང་མངོན་བྱང་ལས། རྣམ་པར་སྨིན་པ་འདིར་སྨིན་པ། །ལས་རྣམས་ཀྱི་ནི་འབྲས་བུ་ཐོབ། །གང་གི་
ཚེ་ན་གྲུབ་པ་ཐོབ། །དེ་ཡི་ཚེ་ན་ལས་རྣམས་ལྡོག །སེམས་ནི་རང་དངོས་མེད་ཕྱིར་དང་། །འབྲས་བུ་རྒྱུ་རྣམས་སྤངས་པའི་ཕྱིར། །ལས་ཀྱི་སྐྱེ་བ་རྣམས་ལས་ཐར། །སྐྱེ་བ་ནམ་མཁའ་ལྟ་བུ་ཡིན། །ཞེས་སོ། །གསུམ་པ་
7

8
ནི། ལྷའི་སྐུར་བསྒོམས་པས་སངས་རྒྱས་རྗེས་སུ་དྲན་པ་དང་། སངས་རྒྱས་ལ་ཤེས་ནས་དད་པར་འགྱུར་ཞིང་ལོངས་སྤྱོད་རྣམས་རྟག་ཏུ་མཆོད་པར་འགྱུར་བའོ། །བཞི་པ་ནི། ལྷ་བསྒོམ་པ་མངོན་དུ་གྱུར་པ་ན་ཆོས་ཐམས་ཅད་
རང་གི་སེམས་ཀྱི་སྣང་བ་ཙམ་དུ་ཤེས་པར་འགྱུར་ལ། དེ་ནས་སེམས་དེའང་མ་གྲུབ་པར་ཤེས་པ་འབྱུང་བའི་ཕྱིར་དང་། བསོད་ནམས་དང་ལྡན་པའི་སེམས་ལས་ཡེ་ཤེས་སྐྱེ་བས་ན། ལྷའི་སྐུ་བསྒོམ་པ་དེ་ཆོས་བདག་མེད་པ་ལ་
རང་བཞིན་གྱིས་འཇུག་པར་བྱེད་པས་སོ། །གསུང་ལ་སྦྱར་བས་ཡོན་ཏན་བཅུ་གཉིས་བསྐྱེད་དེ། རྒྱལ་བའི་བཀའ་དམ་པ་གདོན་པར་འགྱུར། ཆོས་རྗེས་སུ་དྲན་པར་འགྱུར། ཆོས་ལ་ཤེས་ནས་དད་པར་འགྱུར། ངག་གིས་བདེན་
པའི་ཚིག་འགྲུབ། ཤེས་རབ་དང་ལྡན་པའི་ཐབས་དང་། ཡེ་ཤེས་དང་། དྲན་པ་གསུམ་འཐོབ་ཏིང་ངེ་འཛིན་རྩེ་གཅིག་པ་འཐོབ། འཕགས་པ་མཆོད་པར་འགྱུར། འགྲོ་བའི་དོན་བྱེད་པར་འགྱུར། ལྷ་ཉེ་ཞིང་གྲུབ་པ་ཉེ་བར་
འགྱུར། ཆོས་ཐམས་ཅད་ཡི་གེའི་སྒྱུ་འཕྲུལ་དུ་དབང་བསྒྱུར་བར་འགྱུར། སྒྲ་ཐམས་ཅད་བྲག་ཅ་དང་འདྲ་བའི་ཤེས་པ་སྐྱེ། ཆོས་བདག་མེད་པ་ལ་རང་བཞིན་གྱིས་འཇུག་པར་འགྱུར་བའོ། །དང་པོ་ནི། དེ་བཞིན་གཤེགས་པའི་
གསང་བའི་སྙིང་པོ་འབྲུ་གཅིག་པ་ལན་གཅིག་བཏོན་ན་ཟབ་ཅིང་རྒྱ་ཆེ་བའི་མདོ་སྡེ་དག་བཏོན་པ་བས་ཀྱང་བསྐྲུན་དུ་མེད་པའི་ཡོན་ཏན་ཐོབ་པའོ། །གཉིས་པ་ནི། གསུང་ལ་སྦྱར་བས་སྔགས་ཀྱི་མཐུ་ཡང་ཡང་དྲན་པའོ། །གསུམ་པ་
ཀྱེ་རྡོར་ཆོས་སྐོར་

এব্দ আ
།ནི། སྔགས་ཀྱི་མཐུ་ལ་ཡིད་ཆེས་པས་དང་བའི་དད་པ་འབྱུང་བའོ། །བཞི་པ་ནི། བཟླས་པ་གྲུབ་པའི་སྔགས་ཀྱི་ཚིག་ལས་སུས་ཀྱང་འདའ་མི་ནུས་པའོ། །ལྔ་པ་ནི། གསང་སྔགས་དང་། རིག་
སྔགས་དང་། གཟུངས་སྔགས་ཀྱི་མཐུས་ཤེས་རབ་དང་ལྡན་པའི་ཐབས་དང་། ཡེ་ཤེས་དང་། དྲན་པ་གསུམ་འཐོབ་པར་བྱེད་པ་སྟེ། དེའང་ལྷ་ཕོའི་སྔགས་ནི་གསང་སྔགས། མོའི་ནི་རིག་སྔགས། སྔགས་གཅིག་ཉིད་ལྷ་ཕོ་མོ་
གཉིས་ཀའི་སྔགས་སུ་འགྱུར་བ་ནི་གཟུངས་སྔགས་སོ། །ཡང་སྔགས་གཅིག་ལ་དེ་གསུམ་ཆར་ཚང་བ་དང་། ལྷ་གཅིག་ལ་སྔགས་དེ་གསུམ་ཆར་ཚང་བའང་ཡོད་ལ། རིགས་སྔགས་དང་གཟུངས་སྔགས་གཉིས་ཀ་ལྷ་མོར་བཞག་
༥ པའང་ཡོད་པས་གོང་དུ་བསྟན་པ་ལྟར་ཐམས་ཅད་དུ་ངེས་པ་ནི་མིན་ནོ། །དྲུག་པ་ནི། བཟླས་པའི་སྔགས་ཀྱི་རྣམ་པ་བློ་ལ་སྣང་བ་ལ་ཡིད་རྩེ་གཅིག་པ་དེ། རྡོ་རྗེ་བཟླས་པ་ལ་སོགས་པས་ཐོབ་པས་སོ། །བདུན་པ་དང་། བརྒྱད་པ་
ནི། གསུང་ཡིག་འབྲུ་ལས་འཕྲོས་པའི་འོད་ཟེར་གྱིས་འཕགས་པ་མཆོད་ཅིང་འགྲོ་བའི་དོན་ཅི་རིགས་སུ་བྱེད་པའོ། །དགུ་པ་ནི། སྤྲོ་བསྡུ་དང་བཟླས་པའི་མཐུས་སྒྲིབ་པ་བྱང་བ་ན་ཉེ་བར་བྱ་བའི་ལྷ་ཉེ་ཞིང་བསྒྲུབ་བྱའི་དངོས་གྲུབ་
འགྲུབ་པས་སོ། །བཅུ་པ་ནི། ཡིག་འབྲུ་ལ་དམིགས་པ་བརྟན་པ་ན་སྣང་བ་ཐམས་ཅད་ཡི་གེའི་རང་བཞིན་དུ་མཐོང་བ་དང་། ཡི་གེའི་སྒྱུ་འཕྲུལ་སྟོན་ནུས་པས་སོ། །བཅུ་གཅིག་པ་ནི། བཟླས་པའི་དམ་ཚིག་སྔོགས་ཀྱི་སྒྲ་བྲག་ཅ་
6

ཀྱེ་རྡོར་ཆོས་སྐོར་
ལྟ་བུར་ཤེས་པར་བྱ་བ་ཡིན་ལ། དེ་ལྟ་བུ་ལ་རང་བཞིན་གྱིས་འདྲིས་པའི་དབང་ལས་སྒྲ་ཐམས་ཅད་བྲག་ཅ་ལྟར་ཤེས་པར་འབྱུང་བའོ། །བཅུ་གཉིས་པ་ནི། བཟླས་པའི་དམིགས་པ་བརྟན་པ་ན་ཆོས་ཐམས་ཅད་སེམས་ཙམ་
དང་། སེམས་ཀྱང་རང་བཞིན་མེད་པར་ཤེས་པས་སྒྲིབ་པ་ཟད་པ་ན་ཡེ་ཤེས་སྐྱེ་བའོ། །ཐུགས་ལ་གནས་པ་ནི་ཡོན་ཏན་ཐམས་ཅད་བསྐྱེད་དེ། དེ་ལ་གནས་པས་དུས་ཐམས་ཅད་དུ་ཀུན་ནས་ཉོན་མོངས་པ་དང་རྣམ་བྱང་གི་ཆོས་
ཐམས་ཅད་སྒྱུ་མ་ལྟར་ཤེས་པ་དང་མི་འབྲལ་ཞིང་། དེས་ཉོན་མོངས་པ་ཚེགས་མེད་པར་སྤང་བ་དགེ་བ་ལ་རློམ་སེམས་པ་འདོར་ཞིང་། དེ་ལས་འཇིག་རྟེན་དང་། དེ་ལས་འདས་པའི་ཕུན་ཚོགས་མ་ལུས་པ་ཐོབ་པའི་ཕྱིར་
རོ། །སྤྱོད་པ་བླ་མེད་ནི། ནུས་པ་ཆུང་བ་དང་། གཡེང་བར་བྱེད་པ་དང་། དངོས་འཛིན་གྱི་སྤྱོད་པ་གསུམ་སྤངས་པ་སྟེ། དང་པོ་ནི། དཀའ་ཐུབ་སྡོམ་པ་མི་བཟད་པ། །བསྙེན་པས་འགྲུབ་པར་མི་འགྱུར་གྱི། །འདོད་པའི་
ལོངས་སྤྱོད་ཐམས་ཅད་ལ། །བསྟེན་ན་མྱུར་དུ་འགྲུབ་པར་འགྱུར། །ཞེས་གསུངས་པས་ལུས་གསོས་ཤིང་ཡིད་དགའ་བར་བྱས་ཏེ་དགེ་བ་དྲག་ཏུ་སྤྱད་པས་འགྲུབ་ཀྱི། ལུས་ཉམ་ཆུང་ཞིང་ཡིད་མི་དགའ་བས་རྣལ་འབྱོར་ག་ལ་
འགྲུབ། བློ་སྟོབས་ཆུང་བ་རྣམས་ལུས་གསོས་ཏེ་དགེ་བ་སྤྱད་པས་ཉོན་མོངས་ཚར་གཅོད་མི་ནུས་པ་ལས་སྦྱངས་པའི་ཡོན་ཏན་ལ་སོགས་པ་བསྟན་ལ། འདི་ནི་བློ་སྟོབས་ཆེ་བ་ལ་དགོངས་པས་འདོད་པ་ལོངས་སྤྱོད་པར་གནང་བ་
10

།ཡིན་ནོ། །གཉིས་པ་ནི། གལ་ཏེ་བྱང་ཆུབ་མཆོག་འདོད་ན། །གླེགས་བམ་བཀླག་པར་མི་བྱ་ཞིང་། །མཆོད་རྟེན་བསྐོར་བར་མི་བྱའོ། །བྱས་ན་བྱང་ཆུབ་རྙེད་པར་དཀའ། །ཞེས་གསུངས་
པས། འདོད་པའི་འབྲས་བུ་བྱང་ཆུབ་སྒྲུབ་པའི་རྒྱུའི་གཙོ་བོ་ནི་སེམས་ཡིན་པས། དང་པོར་སེམས་ཚར་གཅད་ཅིང་བྱ་བ་གཞན་གཙོ་བོར་མི་བྱ་སྟེ། སྤྲོས་བཅས་ཀྱི་སྤྱོད་པ་སྤངས་ནས་སྤྲོས་མེད་ཀྱི་སྤྱོད་པས་སེམས་འབའ་ཞིག་གི་
དབང་དུ་བྱས་ནས་སྒོམ་པ་སྟེ་འདི་ནི་ཐབས་ཀྱི་མཆོག་ཡིན་ནོ། །གསུམ་པ་ནི། ཤ་ལྔ་དང་ནི་བདུད་རྩི་ལྔ། །རྣམ་རྟོག་སྤང་ཕྱིར་ཅི་རིགས་བསྟེན། །ཞེས་གསུངས་པས་གཙང་མི་གཙང་དུ་འཛིན་པའི་རྟོག་པ་ཉིད་འཆིང་བ་ཡིན་པའི་
ཕྱིར་སྡིག་པ་མེད་པའི་ཤ་ལྔ་དང་འཆི་བ་ཟློག་པའི་བདུད་རྩི་ལྔ་དང་པོར་སྟོང་པ་དང༌། དེ་ནས་བདུད་རྩིར་བསམས་ནས་མ་ཆགས་པར་སྤྱོད་ན་གཙང་མི་གཙང་དུ་འཛིན་པའི་རྟོག་པ་མི་འབྱུང་ལ། དེའི་ཚེ་ཆོས་ཀུན་ལ་ཐ་དད་དུ་འཛིན་
པའི་བློ་རྫུན་པར་ཤེས་པ་འབྱུང་ལ། མི་མ་ཡིན་ཁ་ཅིག་དེ་ཉིད་ཀྱིས་དེ་ལ་དགའ་བ་འབྱུང་ཞིང་ཆོས་བཞིན་དུ་སྐྱོབ་པ་དང་། དེའི་གདམས་ངག་འཛིན་པར་འགྱུ